description: Un adevărat revoluţionar al timpului său - a luat parte activ la mişcarea Risorgimento din Italia mijlocului de secol al XIX-lea, neezitând să ia arma în mână, în 1859, pentru a ajuta la înfăptuirea unităţii şi independenţei Italiei - Raffaello Giovagnoli a urmat îndeaproape, prin scrierile sale, dominate de o rară pasiune, acel crez al libertăţii caracteristic romantismului. Cel mai cunoscut roman al său, Spartacus, apărut în 1874, a devenit cartea de căpătâi a unei întregi generaţii de revoluţionari, făcându-l să plângă de "entuziasm şi admiraţie" până şi pe marele Garibaldi.
title: Spartacus
publisher: Editura Tineretului